**Bryopsis** on viherleviin kuuluva makrolevien suku. Sukuun kuuluu yli 50 jäsentä, joista seitsemän ovat yleisiä trooppisissa merissä. Ne kasvavat merivedessä rihmamaiseksi levämassoiksi.

Elinkierto
----------

*Bryopsis*-levää akvaarion takalasissa
*Bryopsis*-levät voivat lisääntyä ilmeisesti sekä suvullisesti että suvuttomasti. Levän elinkierto on diplohaplonttinen, eli siinä haploidi (*n*), sukusoluja tuottava gametofyyttivaihe vaihtelee diploidin (*2n*), itiöitä tuottavan sporofyyttivaiheen kanssa. Normaalisti rihmalevänä tunnetut yksilöt ovat suvullisesti lisääntyviä gametofyyttejä, kun taas sporofyytit ovat huomattavasti näitä pienempiä.

Sama gametofyyttiyksilö voi päästää liikkeelle sekä koiras- että naaraspuolisia sukusoluja, vaikka yhdessä sukusoluja sisältävässä kasvin osassa eli gametangliossa voi olla haploidisuudesta johtuen vain jompiakumpia. Sukusolut ovat kahden siimansa ansiosta liikuntakykyisiä ja naarassukusolut ovat noin kolme kertaa koirassukusoluja suurempia. Sukusolut vapautetaan veteen ja hedelmöittyminen tapahtuu kasvin ulkopuolella. Koska sukusolujen vapautuminen tapahtuu yhtäaikaisesti, on itsehedelmöittäminen levällä yleistä.

Hedelmöityksen tuloksena syntyy diploidi tsygootti. Se muodostaa joko meioosin ja mitoosin kautta uusia haploideja gametofyyttejä, tai jos meioosia ei tapahdu, madon näköisiä diploideja sporofyyttejä. Myöhemmän mitoosin ja sitä seuraavan meioosin kautta sporofyytti muodostaa siimallisia, haploideja itiöitä. Näistä taas syntyy uusia gametofyyttejä, joista Mendelin lakien mukaisesti noin puolet on koiraita ja puolet naaraita.

Torjunta
--------

Riutta-akvaarioissa *Bryopsis*-levistä voi tulla ongelma, jos vedessä on liikaa ravinteita. Parhaina torjuntamentetelminä pidetään ravinteiden veteen pääsyn rajoittamista ja kilpailevien voimakaskasvuisten makrolevien (esimerkiksi *Chaetomorpha* ja *Caulerpa*) kasvattamista erillisessä leväosastossa. Näiden kilpailijalevien massaa voi sitten helposti poistaa kitkemällä.

Lähteet
-------

1. ↑  ITIS: Bryopsis
2. 1 2 3  Monterey Bay Aquarium Research Institute (Arkistoitu – Internet Archive) *Bryopsis corticulans* Life History. (englanniksi)
3. ↑  Nuisance Algae in the Reef Aquarium (Arkistoitu – Internet Archive) (englanniksi)
4. ↑  Calfo, A.: Best Plants and Algae for Refugia - Part II "Vegetable Filters" (myös hyviä kuvia) Reef Hobbyist Online.  Arkistoitu 13.4.2009. Viitattu 5.7.2009. (englanniksi)

Aiheesta muualla
----------------

* iNaturalist: Suku *Bryopsis*
* Global Biodiversity Information Facility (GBIF): Bryopsis (englanniksi)
* National Center for Biotechnology Information (NCBI): Bryopsis (englanniksi)
* UniProt: Taxonomy - Bryopsis (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2705131
* Wikispecies: Bryopsis (Bryopsidaceae)
* AlgaeBase: 8
* CoL: 3DNY
* eFloraSA: Bryopsis
* EoL: 9710
* EPPO: 1BRPG
* FloraBase: 26092
* GBIF: 2642534
* iNaturalist: 63632
* IPNI: 296082-2
* ITIS: 9313
* NBN: NHMSYS0021059156
* NCBI: 3128
* NZOR: 159eee0f-4b19-4427-9be4-981befdf622e
* Open Tree of Life: 59787
* POWO: urn:lsid:ipni.org:names:6212-1
* Tropicos: 40032483
* uBio: 7201602
* WFO: wfo-4000005598
* WoRMS: 143812

 |

 |